钦定古今图书集成/理学汇编/学行典/第182卷 > 公孙僧远
## 钦定古今图书集成/理学汇编/学行典/第182卷 > 公孙僧远

按《齐书孝义传》：“公孙僧远，会稽剡人也。治父丧至孝，
事母及伯父甚谨。年谷饥贵，僧远省餐减食以养母。
及伯弟亡，无以葬身，贩贴与邻里，供敛送之费。躬负
土，手种松柏。兄姊未婚嫁，乃自卖，为之成礼，名闻郡
县。太祖即位，遣兼散骑常侍虞炎十二部使行天下。
建元三年，表列僧远等二十三人，诏并表门闾，蠲租
税。”